ร้านซูชิร้านนี้เพิ่งเปิดใหม่ไม่นานมาก เห็นว่าวันแรกที่เปิด เค้ามีโปรโมชั่นทาน O-toro แบบจัดเต็ม ราคาถูกด้วย เห็นคนไปกินกันเต็มเลย ... เคยถามเพื่อนเหมือนกันนะว่าร้านนี้โอเคมั้ย เพื่อนไปกินที่สาขาเซ็นทรัลลาดพร้าวเห็นบอกว่าไม่โอเคแฮะ  แต่ตั้งใจมากินแล้ว ยังไงก็ขอลองสาขานี้หน่อยแล้วกัน

ตัวร้านไม่ได้ใหญ่อะไรมาก มีที่นั่งแยกเป็น 2 โซน โซนนึงเป็นห้องๆ ห้องเดียว นั่งสบายหน่อย แล้วก็โซนพื้นที่ตรงกลางห้างอีกโซนที่เป็นแบบนั่งบาร์ มีจานหมุนเหมือนอย่างร้าน Heiroku

[ อาหารที่สั่ง ]
ร้านดูไม่ใหญ่โตอะไรแต่เมนูค่อนข้างมีให้เลือกหลากหลายดีครับ ... แล้วก็ปกติเห็นร้านอื่นจะเขียนราคาในเมนูเป็นราคาต่อคำ  แต่ว่าของร้านนี้จะเป็นราคาต่อ 2 คำซะส่วนใหญ่ เป็นการหลอกล่อให้เรารู้สึกว่าคุ้มได้เป็นอย่างดี ฮ่าๆ (แต่มองอีกแง่คือ คนเห็นตัวเลขเยอะๆ เลยนึกว่าเป็นราคาต่อคำ แล้วก็ไม่สั่งก็ได้ ฮ่าๆ)

- ซูชิลิ้นวัวย่าง (94.-) ย่างมาได้นุ่มกำลังใช้ได้ แต่ถ้าเสิร์ฟมาอุ่นกว่านี้และเหนียวน้อยกว่านี้จะแจ๋วมากครับ
- Tokyo Special Set (915.-) เป็นหนึ่งใน recommended set ของทางร้าน ซึ่งก็ประทับใจปลาที่ได้มาครับ สดอร่อย
- Crispy Unagi roll (94.-) roll โปรดของคนที่ทานปลาดิบไม่ได้อยู่แล้ว และร้านนี้ก็ทำได้อร่อยดีครับ
- Spicy kanikama roll (74.-) ตามชื่อในเมนูคือ โรลปูอัดรสเผ็ด อร่อยอีกเช่นกัน
- Umi Nigiri set (240.-) ยังไม่อิ่มเลยต้องปิดด้วย set นี้ที่ราคาไม่แพงเกินไป ... วันที่ไปทาน Ika หมด เปลี่ยนเป็นแซลมอนแทน ... สิ่งที่แปลกใจหน่อยคือ ซูชิแบบ set คือมีแต่ซูชิมาให้ ไม่มีซุปมิโสะแถมให้แบบร้านอื่นแฮะ

ข้าวปั้นปั้นมาหลวมไปหน่อยอะ คีบแล้วข้าวชอบแตกซะงั้น แต่เนื้อปลาสดอร่อยดีเยี่ยมครับ ส่วนเมนูพวก roll ก็ถือว่าใช้ได้ครับ

ค่าเสียหายมื้อนี้ราคา 1700 กว่าบาท ... ราคาไม่ค่อย friendly ซะเท่าไหร่ เพราะยังต้องบวก vat กับ service charge ด้วย มันเลยดูสูงกว่าร้านซูชิข้างนอกห้างอยู่พอสมควรนะ (ร้านข้างนอกไม่ค่อยคิด service charge  ปล่อยให้ tip กันตามใจชอบ) แต่ก็ได้ปลามาค่อนข้างสดดีครับ

ปล. ผมก็ลืมถามทางร้านว่าถ้าจ่ายเงินสด จะมีส่วนลดรึเปล่า เผื่อเหมือนร้านซูชิบางร้านที่จ่ายเงินสดมีส่วนลดให้ ... นี่ถ้ามีส่วนลดจากเงินสดจริง คงเซ็งหนักเลยนะเนี่ย เพราะอ่านรีวิวร้านนี้เมื่ออาทิตย์ก่อนเลยมารู้ว่า ผมกินเร็วไปอาทิตย์สองอาทิตย์ เลยไม่อยู่ในช่วงโปรโมชั่นอ่าาา เสียดาย T__T
